અત્યાર સુધીમાં આ રકમ પર કોઈ ટેક્સ નહોતો, પરંતુ આ વખતના બજેટમાં નાણાં મંત્રી અરુણ જેટલીએ તેના પર ટેક્સ લગાવી દીધો છે. નાણાંકીય વર્ષ 2018-19ના સામાન્ય બજેટમાં કેન્દ્રિય નાણામંત્રી અરુણ જેટલીએ લોન્ગ ટર્મ કેપિટલ ગેન ટેક્સમાં મ્યુચ્યુઅલ ફંડને પણ લાવી દીધો છે. આથી હવે ટેક્સ ફ્રી રોકાણના ઓપ્શન ઘટી ગયા છે. હવે માત્ર 2 સ્કીમ જ એવી છે જેમાં 80સી હેઠળ મળનારી 1.5 લાખ રૂપિયા સુધી છૂટ મળે છે. જેમાં રોકાણ કરવા પર મેચ્યોરિટી સમયે તમારે કોઈ ટેક્સ આપવાનો નહીં રહે. તેમાંથી એક સુકન્યા સમૃદ્ધિ યોજના અને બીજી પબ્લિક પ્રોવિડેન્ટ ફંડ (PPF) છે.